**R O M Â N I A**

**JUDEȚUL HUNEDOARA Proiect 52/2022**

**CONSILIUL LOCAL AL ORAȘULUI**

**S I M E R I A**

**H O T Ă R Â R E A NR. /2022**

**privind aprobarea tarifelor pentru serviciile prestate**

**de SC SIMPRESTUTIL SRL Simeria și a Regulamentului aferent acestora**

Consiliul local al orașului Simeria, județul Hunedoara, întrunit în ședință ordinară convocată în data -- aprilie 2022;

Examinând propunerile cuprinse în Referatul de aprobare cu privire la aprobarea tarifelor pentru serviciile prestate de S.C. SIMPRESTUTIL S.R.L. Simeria și a Regulamentului aferent acestora, prezentat de domnul Bedea Iulius-Gelu, Primarul Orașului Simeria și înregistrat sub nr.5.300 din data de 11.04.2022;

Luând în considerare adresa nr.372 din data de 05.04.2022, înregistrată la Primăria Orașului Simeria sub nr.5.009 din data de 05.04.2022, prin care S.C. SIMPRESTUTIL S.R.L. Simeria aduce la cunoștință încheierea unui contract de prestări servicii cu S.C. Manoilă Company S.R.L. Vințul de Jos;

În temeiul dispozițiilor art.42, alin.1, lit.,,b” din Legea serviciilor comunitare de utilități publice nr.51/2006, republicată, cu modificările și completările ulterioare, ale art.7, alin.13 din Legea nr.53/2003 privind transparența decizională în administrația publică, cu modificările și completările ulterioare, ale art.129, alin.2, lit.,,d'' și alin.7, lit,,c” , lit.,,i” și lit.,,s” și ale art.139, alin.1 și ale art.196, alin.1, lit.,,a” din O.U.G. nr.57/2019 privind Codul administrativ, cu modificările și completările ulterioare;

H O T Ă R Ă Ș T E :

**Art.1** - Se aprobă tarifele pentru serviciile prestate de către S.C. SIMPRESTUTIL S.R.L. Simeria, conform anexei nr.1, care face parte integrantă din prezenta hotărâre.

**Art.2** - Se aprobă Regulamentul de colectare , preluare, depozitare, tocare și transport al resturilor vegetale și al deșeurilor rezultate din construcții și demolări, serviciile prestate de către S.C. SIMPRESTUTIL S.R.L. Simeria, conform anexei nr.2, care face parte integrantă din prezenta hotărâre.

**Art.3** - Cu ducerea la îndeplinire a prezentei hotărâri se însărcinează S.C. SIMPRESTUTIL S.R.L. Simeria.

**Art.4** – La data intrării în vigoare a prezentei hotărâri, se abrogă H.C.L. nr.86/2021 privind aprobarea tarifelor pentru serviciile prestate de SC SIMPRESTUTIL SRL Simeriași a Regulamentului aferent acestora.

**Art.5** - Prezenta hotărâre poate fi atacată conform procedurii și termenelor prevăzute de Legea contenciosului administrativ nr.554/2004, cu modificările și completările ulterioare, la Tribunalul Hunedoara, Secția Contencios Administrativ.

**Art.6** - Prezenta hotărâre se aduce la cunoștință publică pe situl instituției și se comunică S.C. SIMPRESTUTIL S.R.L. Simeria, Direcției Economice a aparatului de specialitate al Primarului orașului Simeria și Instituției Prefectului Județului Hunedoara.

Simeria, 11 aprilie 2022

INIȚIATOR,

Primar, BEDEA IULIUS-GELU

Avizat,

SECRETAR GENERAL,

jr. Todor Nicolae-Adrian

**R O M Â N I A**

**JUDEȚUL HUNEDOARA**

**PRIMĂRIA ORAȘULUI**

**S I M E R I A**

**Nr. 5.300 din 11.04.2022**

**R E F E R A T D E A P R O B A R E**

Prin H.C.L. nr.100/2012, s-a aprobat înființarea unei societăți comerciale cu răspundere limitată, asociat unic fiind Orașul Simeria, prin Consiliul local al orașului Simeria, societate care are ca principal obiect de activitate prestarea de activităţi de peisagistică şi servicii pentru clădiri și activităţi de întreţinere peisagistică.

În conformitate cu prevederile art.42, alin.1, lit.,,b” din Legea serviciilor comunitare de utilități publice nr.51/2006, republicată, cu modificările și completările ulterioare, furnizarea sau prestarea unui serviciu de utilități publice se realizează prin câteva modalități, una dintre acestea fiind prin achitarea unui tarif.

În ședința ordinară din data de 31 august 2021, prin H.C.L. nr.86/2021 s-au aprobat tarife pentru serviciile prestate de SC SIMPRESTUTIL SRL Simeria și a Regulamentul aferent acestora, activitățile pentru care s-au aprobat tarife fiind următoarele :

1. Colectarea, depozitarea, tocarea și transportul în vederea eliminării a resturilor vegetale rezultate din activitatea privată a persoanelor fizice și juridice – 117,87 lei/m.c.
2. Preluarea, depozitarea, tocarea și transportul în vederea eliminării a resturilor vegetale rezultate din activitatea privată a persoanelor fizice și juridice – 99,80 lei/m.c.
3. Colectarea, depozitarea și transportul în vederea eliminării a deșeurilor rezultate din construcții și demolări – 133,92 lei/m.c.
4. Preluarea, depozitarea și transportul în vederea eliminării a deșeurilor rezultate din construcții și demolări – 99,63 lei/m.c.
5. Tocarea deșeurilor vegetale – 32,24 lei/m.c.

Ținând cont de adresa nr.372 din data de 05.04.2022, înregistrată la Primăria Orașului Simeria sub nr.5.009 din data de 05.04.2022, prin care S.C. SIMPRESTUTIL S.R.L. Simeria aduce la cunoștință încheierea unui contract de prestări servicii cu S.C. Manoilă Company S.R.L. Vințul de Jos, se constată că este necesară stabilirea unor tarife pentru două activități suplimentare și anume :

1. Colectarea și depozitarea în vederea eliminării resturilor vegetale rezultate din activitatea privată a persoanelor fizice și juridice – 41 lei/m.c.;

2. Preluare și depozitarea în vederea eliminării resturilor vegetale rezultate din activitatea privată a persoanelor fizice și juridice – 26 lei/m.c..

Așa cum rezultă din referatul de solicitare a inițierii unui proiect de hotărâre nr.5.245 din 11.04.2022, întocmit de către Direcția Economică, s-au elaborat tarifele pentru două tipuri de servicii ce se vor presta de către S.C. SIMPREST S.R.L. Simeria, care se regăsesc în anexele nr.6 și nr.7 la Regulament.

Ținând seama de cele prezentate mai sus, se impune abrogarea H.C.L. nr.86/2021 privind aprobarea tarifelor pentru serviciile prestate de SC SIMPRESTUTIL SRL Simeria și a Regulamentului aferent acestora și adoptarea unei noi hotărâri în acest sens.

Luând în considerare cele de mai sus, executivul constată necesitatea aprobării de către Consiliul local, conform competențelor acordate acestuia prin 129, alin.2, lit.,,d'' din O.U.G. nr.57/2019 privind Codul administrativ, cu modificările și completările ulterioare și ale alin.7, lit,,c”, lit.,,i” și lit.,,s” din același articol de lege, consiliul local exercită atribuții cu privire la gestionarea serviciilor de interes local, iar în exercitarea acestor atribuții, consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind sănătatea, protecția și refacerea mediului și alte servicii publice de interes local stabilite prin lege.

În consecință, inițiez proiectul de hotărâre privind aprobarea tarifelor pentru serviciile prestate de S.C. SIMPRESTUTIL S.R.L. Simeria și a Regulamentului aferent acestora, pe care îl supun Consiliului local, spre dezbatere și adoptare.

PRIMAR,

BEDEA IULIUS-GELU